Carl Ras leverer kvalitetsværktøj til genopbyggelse af katastroferamte områder
Mange af verdens fattigste lande bliver udsat for naturkatastrofer året rundt, der kan få store konsekvenser for lokalbefolkninger i områderne. Som katastrofepartner for verdens største humanitære hjælpeorganisation, Røde Kors, leverer engrosvirksomheden Carl Ras et bredt udvalg af værktøj til kriseberedskabet, der bruges i genopbyggelsen af de katastroferamte områder.
Værktøjet tages i brug, når Røde Kors lynhurtigt skal rykke ud til et katastroferamt område og yde nødhjælp til lokalbefolkningen.
"Det er afgørende for os, at vi på forhånd er godt sikret med en stor mængde værktøj i høj kvalitet. Det gør, at vi kan være fleksible og er rustet til at løse alle de udfordringer, vi kan møde i de ødelagte områder," fortæller Jesper Ranch Nielsen, der er beredskabsleder i Røde Kors' katastrofeenhed i Hedehusene med ansvar for katastrofelageret og organisationens hurtigudrykningsenhed, Base Campen.
Derfor anvender Røde Kors et bredt udvalg af teknisk udstyr lige fra elværktøj, håndværktøj og personlige værnemidler fra Carl Ras.
Værktøjet bruges blandt andet til opsætning af Røde Kors' Base Camp, der er lejren for de udsendte nødhjælpsarbejdere, der yder nødhjælp i katastrofeområdet.
For at sikre en effektiv katastrofeindsats er det ifølge Jesper Ranch Nielsen afgørende, at Base Campen og dets faciliteter er velfungerende:
"Base Campen skal have ordentlige toiletforhold, køkken- og spisefaciliteter samt plads til kontor og administration. Derfor gør vi brug af forskellige værktøj, der både kan arbejde med træ, VVS og strøm."
Gør en forskel for lokalbefolkningen
Værktøjet tages i brug af danske håndværkere, der arbejder i Base Campen, og som ifølge Jesper Ranch Nielsen gør en særlig forskel for lokalbefolkningen i området:
"Vi ansætter en masse lokale folk til at hjælpe os, som typisk ikke har nogen færdigheder inden for håndværksfaget. Håndværkerne fra vores Base Camp prøver derfor at lære så meget fra sig, de overhovedet kan, så de lokale bliver i stand til at opbygge bedre faciliteter i katastrofeområdet og efterfølgende selv kan få arbejde inden for håndværksfaget."
Sikrer hurtig udrykning og nødhjælp i katastrofeområdet
Røde Kors får leveret alt teknisk udstyr inden for håndværk og beslag til indkøbspriser af Carl Ras, så de er godt rustet, når en katastrofe rammer et område.
"Førhen brugte vi rigtig meget tid og mange ressourcer på selv at indhente tilbud og indkøbe værktøj i flere butikker. Med vores faste samarbejdsaftale med Carl Ras kan vi afsætte penge til at indkøbe en større mængde værktøj i høj kvalitet til vores katastrofeindsatser, og vi får leveret de bedste løsninger efter vores behov," fortæller Jesper Ranch Nielsen og fortsætter:
"Når vores lager er fyldt op med mere teknisk udstyr, kan vi hurtigere rykke ud og opsætte Base Campen i katastrofeområdet og sætte ind med nødhjælp til den ramte lokalbefolkning."
Nye håndværkere til det internationale beredskab
Jesper Ranch Nielsen påpeger, at Røde Kors løbende søger forskellige typer håndværkere til deres internationale kriseberedskab:
"Vi er konstant på udkig efter flere teknikere med en håndværkermæssig baggrund til at opretholde og vedligeholde Base Campen i de katastroferamte områder. Vi søger både tømrer, mekanikere, maskinmestre, elektrikere, VVS'ere og andre med en baggrund inden for byggeri og anlæg," fortæller han og tilføjer:
"Det afgørende er, at man har mod på at løse tekniske håndværksopgaver i et katastroferamt område og ønsker at gøre en forskel for mennesker i de ødelagte områder."
Nøgleord
Kontakter
Emilie Greve Falbe-HansenPR- og kommunikationsansvarligTlf:+45 email@example.com
Billeder
Information om Carl Ras
Mileparken 31
2730 Herlev
https://www.carl-ras.dk/
Om Carl Ras:
Carl Ras har leveret værktøj og beslag til professionelle håndværkere og den danske byggebranche i 89 år. Engrosvirksomheden tæller i dag mere end 350 medarbejdere fordelt på 18 engroscentre i hele Danmark.
Carl Ras anser samfundsansvar som en naturlig del af det at drive virksomhed og arbejder for bedre løsninger, der gør en forskel for omverdenen. Læs mere her: https://www.carl-ras.dk/om-carl-ras/csr/
Om Røde Kors:
Røde Kors er verdens største humanitære hjælpeorganisation bestående af ca. 12 millioner frivillige over hele verden. Røde Kors redder hver dag liv og ruster mennesker til at klare sig gennem kriser og katastrofer.
Røde Kors består af mere end 200 lokale afdelinger. Afdelingen for katastrofelageret har beliggenhed i Hedehusene, hvoraf alt katastrofeberedskab bliver opbevaret på 2.000 kvadratmeter. Læs mere her: https://www.rodekors.dk/vores-arbejde/verden
Følg pressemeddelelser fra Carl Ras
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Carl Ras
40 år med faglig udvikling og fællesskab i Carl Ras13.9.2021 15:25:30 CEST | Pressemeddelelse
56-årige Jørgen van Hooidonk og 58-årige Flemming Jensen kan begge fejre 40-års jubilæum i den familieejede engrosvirksomhed Carl Ras. Sammen har de været en del af Carl Ras igennem tre generationer og bidraget til virksomhedens udvikling og vækst - fra en lille virksomhed med to engroscentre og 19 medarbejdere til en landsdækkende virksomhed, der i dag beskæftiger mere end 350 medarbejdere fordelt på 19 engroscentre og et hovedkontor i Herlev.
Lokale kræfter med høj anciennitet står i spidsen for nyt engroscenter31.8.2021 15:57:49 CEST | Pressemeddelelse
Carl Ras har netop slået dørene op til sit 19. engroscenter på 1000 kvadratmeter i Holbæk Megacenter, der skal drives af fire erfarne isenkræmmere fra Holbæk by og omegn. Torsdag den 9. september holder de åbningsfest for professionelle håndværkere, og andre der lever af at have skruet hænderne rigtigt på.
Karriereudvikling blev vejen til drømmejobbet i Carl Ras24.8.2021 14:35:27 CEST | Pressemeddelelse
28-årige Thomas Teglbjærg startede som handelselev i Carl Ras' engroscenter i Odense for 10 år siden med en drøm om at arbejde med marketing og markedsføring af produktkampagner. Flid, passion, høje ambitioner og videreuddannelse har ført til, at han i dag arbejder som kampagnekoordinator i Carl Ras' marketingafdeling i Herlev.
Jysk entreprenørfirma kommer godt fra start med en containerløsning fra Carl Ras9.7.2021 13:24:48 CEST | Pressemeddelelse
Øget effektivitet på byggepladsen, større sikkerhed og lavere omkostninger. Det er blot nogle af de goder, som Vognsen & Co. i Århus får ud af en specialindrettet containerløsning fra engrosvirksomheden Carl Ras. Vognsen & Co. har lige nu 9 stk. 20 fod containere til større byggeprojekter stående på fem byggepladser i Århus, og fire byggepladser på Sjælland, så de hurtigere og nemmere kan fokusere på at bygge i høj kvalitet for kunder.
Projektchef med bred karriereprofil fejrer 25 år i Carl Ras7.7.2021 16:29:37 CEST | Pressemeddelelse
Lars Jensen kan i denne måned fejre 25-års jubilæum i engrosvirksomheden Carl Ras. Mulighederne for karriereudvikling har haft stor betydning for Lars Jensen, der med engagement, flid og hårdt arbejde har nået sit mål om at blive projektchef og direktionsassistent i afdelingen for forretningsudvikling i Herlev.
Carl Ras elever sætter fokus på bæredygtige løsninger30.6.2021 14:55:54 CEST | Pressemeddelelse
Fem nyudklækkede butikssælgere har netop færdiggjort deres uddannelsesforløb som handelselever hos engrosvirksomheden Carl Ras. Bæredygtighed har været det helt store tema i handelselevernes afgangsprojekter og har resulteret i, at de har øget butikssalget af bæredygtige og klimavenlige produkter til byggeriet.
Nyt showroom skal inspirere håndværkere til at bygge med bæredygtige og biobaserede byggematerialer14.6.2021 14:42:35 CEST | Pressemeddelelse
Carl Ras og Havnens Hænder slår dørene op til et nyt showroom i Carl Ras' engroscenter i Sydhavnen. Showroomet giver en forsmag på naturlige, rene og miljøvenlige byggematerialer, der bidrager til sundere byggerier og boliger. Missionen er at omstille de udførende håndværkere til at bygge med de nye materialer som erstatning til flere eksisterende løsninger i branchen.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.Besøg vores nyhedsrum